CELEX: 
Language: da
Date: 2014-07-16 00:00:00
Title: KOMMISSIONENS DELEGEREDE FORORDNING (EU) Nr. …/.. om betingelserne for klassificering, uden prøvning, af træbaserede plader i henhold til EN 13986 og massiv træbeklædning til indvendig og udvendig brug i henhold til EN 14915 med hensyn til deres brandbeskyttelsesevne ved brug til væg- og loftsbeklædning

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  1
                foreskriver, at fabrikanter af byggevarer ikke må udsættes for unødige administrative byrder og omkostninger. Kommissionen skal vælge det system med færrest omkostninger til vurdering og kontrol af ydeevnens konstans, som samtidig kan beskytte sundheds-, sikkerheds- og miljøhensyn tilstrækkeligt, jf. artikel 28 i forordning (EU) nr. 305/2011.
            
            
               I forordning (EU) nr. 305/2011 anerkendes endvidere to muligheder for fastsættelse af ydeevneklasser i forbindelse med byggevarers væsentlige egenskaber. Det kan gøres gennem delegerede retsakter fra Kommissionen, jf. artikel 27, stk. 1, eller det kan ske i form af harmoniserede standarder, jf. artikel 27, stk. 2. 
            
            
               Hvis visse byggevarers ydeevne allerede er blevet tilstrækkeligt påvist ved stabile prøvningsresultater eller andre foreliggende data, bør fabrikanterne af disse varer tillades på visse betingelser, at angive en bestemt ydeevneklasse uden prøvning eller yderligere prøvning af varerne. En sådan forenklet procedure ville medvirke til at undgå unødige administrative byrder og omkostninger. Det er fastsat i artikel 27, stk. 5, og artikel 36, stk. 1, litra a), i forordning (EU) nr. 305/2011.
            
            
               Der er ved Kommissionens beslutning 2000/367/EF
                  2
                fastsat et europæisk klassificeringssystem for brandbeskyttelsesevne som byggevarers brandmodstandsevne, på grundlag af europæiske prøvningsmetoder og klare ydeevneniveauer. 
            
            
               Det er dokumenteret, at træbaserede plader omfattet af EN 13986 og massiv træbeklædning til indvendig og udvendig brug omfattet af EN 14915, der alle bruges til væg- og loftsbeklædning, har en stabil og forudsigelig ydeevne hvad angår deres brandbeskyttelsesevne som brandmodstand, når de opfylder visse betingelser. Denne konklusion er baseret på flere prøvnings- og klassificeringsrapporter, der er indsamlet og udarbejdet af branchen og af de eksperter, der er blevet hørt. Disse varers brandbeskyttelsesevne kan derfor, uden yderligere prøvning, anses for at opfylde visse ydeevneklasser som defineret i ovennævnte europæiske klassificeringssystem, når de anvendes til væg- og loftsbeklædning. 
            
            
               I udkastet til forordning som foreslået af bygge- og anlægssektoren fastsættes betingelserne for anvendelse af disse forenklede procedurer til bestemmelse af ydeevnen i forbindelse med brandbeskyttelsesevnen i træbaserede plader, som er dækket af EN 13986, og massiv træbeklædning til indvendig og udvendig brug, som er dækket af EN 14915.
            
            
               Udkastet til forordning vil således mindske byrder og omkostninger for fabrikanter af træbaserede plader og massiv træbeklædning til indvendig og udvendig brug, da de ikke længere vil skulle prøve brandbeskyttelsesevnen i de produkter, der er omfattet af udkastet til forordning. Dette vil medføre generelle forbedringer af den samlede bygge- og anlægssektors effektivitet og konkurrenceevne.
            
            
               2.HØRINGER FORUD FOR RETSAKTENS VEDTAGELSE
            
            
               Udkastet til retsakt blev oprindeligt udarbejdet som Kommissionens gennemførelsesafgørelse på grundlag af Rådets direktiv 89/106/EØF (byggevaredirektivet). Det blev forelagt for Det Stående Byggeudvalg, så det kunne give en udtalelse, i overensstemmelse med procedurerne i artikel 20 i direktiv 89/106/EØF, og blev støttet ved en afstemning i form af enstemmighed af de tilstedeværende medlemsstater (304 stemmer). EFTA og byggevarebranchen støttede også udkastet til afgørelse. Europa-Parlamentet, som havde fået tilsendt udkastet i overensstemmelse med reglerne, fremsatte ikke bemærkninger til udkastet til afgørelse.
            
            
               Før udkastet til afgørelse blev vedtaget, trådte forordning (EU) nr. 305/2011 fuldt i kraft og ophævede direktiv 89/106/EØF. For at opfylde procedurekravene i forordning (EU) nr. 305/2011 blev en revideret udgave af udkast til retsakt derfor udarbejdet og sendt til høring i henhold til forordningens bestemmelser som en delegeret retsakt. Alle de tekniske aspekter i bilaget er dog uændrede. 
            
            
               Udkastet til forordning blev bl.a. sendt til skriftlig høring hos eksperter. Før denne høring havde alle medlemsstater haft mulighed for at udpege eksperter til at deltage i høringen. Ud over disse eksperter blev også andre eksterne interessenter hørt. De dokumenter, der var relevante for den skriftlige høring, blev sendt samtidig til Europa-Parlamentet og Rådet som fastsat i den fælles forståelse om delegerede retsakter.
            
            
               De bemærkninger, der fremkom under alle de forudgående høringer, blev taget i betragtning ved udarbejdelsen af det endelige udkast til denne retsakt til høringen af de øvrige tjenestegrene.
            
            
               3.JURIDISKE ASPEKTER AF DEN DELEGEREDE RETSAKT
            
            
               I henhold til artikel 27 i forordning (EU) nr. 305/2011 kan der fastsættes ydeevneklasser i forbindelse med byggevarers væsentlige egenskaber.
            
            
               I overensstemmelse med artikel 27, stk. 5, kan Kommissionen endvidere fastsætte betingelser for, hvornår en byggevare skal anses for at opfylde et bestemt ydeevneniveau eller en bestemt ydeevneklasse uden prøvning eller uden yderligere prøvning for at undgå unødig prøvning af byggevarer, hvis ydeevne allerede er tilstrækkeligt påvist ved stabile prøvningsresultater eller andre foreliggende data.
            
            
               Disse betingelser skal derefter opfyldes, når en fabrikant ønsker at udskifte typeprøvning af sit produkt med disse ydeevneniveauer eller -klasser, som fastsat i artikel 36, stk. 1, litra a), i forordning (EU) nr. 305/2011.
            
            
               Det europæiske klassificeringssystem oprettet ved Kommissionens beslutning 2000/367/EF vedrørende brandbeskyttelsesevne som byggevarers brandmodstandsevne gælder for træbaserede plader, som er dækket af den harmoniserede standard EN 13986 samt for massiv træbeklædning til indvendig og udvendig brug, som er dækket af den harmoniserede standard EN 14915.
            
         
         
            
               Ifølge de foretagne høringer er brandbeskyttelsesevnen i træbaserede plader og massiv træbeklædning til indvendig og udvendig brug inden for den i beslutning 2000/367/EF indeholdte klassificering veldokumenteret. Disse varers brandbeskyttelsesevne kan derfor, uden yderligere prøvning, anses for at opfylde visse ydeevneklasser som defineret i ovennævnte europæiske klassificeringssystem, når de anvendes til væg- og loftsbeklædning.
            
            
               Udkastet til forordning er i overensstemmelse med proportionalitetsprincippet. Det vil lette visse forpligtelser i forordning (EU) nr. 305/2011 vedrørende prøvning af produkter inden for forordningens anvendelsesområde.
            
            
               KOMMISSIONENS DELEGEREDE FORORDNING (EU) Nr. …/..
            
            
               af 16.7.2014
            
            
               om betingelserne for klassificering, uden prøvning, af træbaserede plader i henhold til EN 13986 og massiv træbeklædning til indvendig og udvendig brug i henhold til EN 14915 med hensyn til deres brandbeskyttelsesevne ved brug til væg- og loftsbeklædning
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  3
               , særlig artikel 27, stk. 5, og
            
            
               ud fra følgende betragtninger:
            
            
               (1)Der blev ved Kommissionens beslutning 2000/367/EF
                  4
                vedtaget et system til klassificering af byggevarer, bygværker og dele af bygværker efter brandmodstandsevne. Træbaserede plader, som er dækket af den harmoniserede standard EN 13986, samt massiv træbeklædning til indvendig og udvendig brug, som er dækket af den harmoniserede standard EN 14915, er blandt de byggevarer, som beslutningen finder anvendelse på.
            
            
               (2)Test har påvist, at disse varer har en stabil og forudsigelig ydeevne hvad angår brandbeskyttelsesevne, når de anvendes til væg- og loftsbeklædning, forudsat at varerne opfylder visse krav vedrørende træets massefylde samt pladernes og træbeklædningens tykkelse. 
            
            
               (3)Træbaserede plader, som er dækket af den harmoniserede standard EN 13986, og massiv træbeklædning til indvendig og udvendig brug, som er dækket af den harmoniserede standard EN 14915, bør derfor anses for at opfylde ydeevneniveauerne for brandbeskyttelse, jf. beslutning 2000/367/EF, på de betingelser uden behov for yderligere prøvning —
            
            
               VEDTAGET DENNE FORORDNING:
            
            
               Artikel 1
            
            
               Træbaserede plader, som er dækket af den harmoniserede standard EN 13986, og massiv træbeklædning til indvendig og udvendig brug, som er dækket af den harmoniserede standard EN 14915, anses for at opfylde ydeevneniveauerne for brandbeskyttelse som angivet i bilaget uden prøvning, når de anvendes til væg- og loftsbeklædning. 
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 16.7.2014.
            
         
         
            
               
                     På Kommissionens vegne
               
               
                     Formand
                     José Manuel BARROSO
               
            
         
         
            
                  
                     (1)
                  
                        EUT L 88 af 4.4.2011, s. 5.
               
               
                  
                     (2)
                  
                        EFT L 133 af 6.6.2000, s. 26.
               
               
                  
                     (3)
                  
                        EUT L 88 af 4.4.2011, s. 5.
               
               
                  
                     (4)
                  
                        Kommissionens beslutning 2000/367/EF af 3. maj 2000 om gennemførelse af Rådets direktiv 89/106/EØF for så vidt angår klassificering af byggevarer, bygværker og dele af bygværker efter brandmodstandsevne (EFT L 133 af 6.6.2000, s. 26).
               
            
      
    ---documentbreak--- 
      
         
         
            
               BILAG
            
            
            
                     
                        Produkt2)
                     
                  
                  
                     
                        EN-produktstandard
                     
                  
                  
                     
                        Produktoplysninger3)
                     
                  
                  
                     
                        Mindste gennemsnitlige massefylde (kg/m3)
                     
                  
                  
                     
                        Minimumstykkelse (mm)
                     
                  
                  
                     
                        Klasse K1)
                        
                  
               
                     
                        Træfiberplade
                     
                  
                  
                     
                        EN 13986
                     
                  
                  
                     
                        Med og uden fer og not5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        OSB-paneler
                     
                  
                  
                     
                        EN 13986
                     
                  
                  
                     
                        Med og uden fer og not6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Spånplade
                     
                  
                  
                     
                        EN 13986
                     
                  
                  
                     
                        Med fer og not7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Spånplade
                     
                  
                  
                     
                        EN 13986
                     
                  
                  
                     
                        Med og uden fer og not6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Krydsfiner
                     
                  
                  
                     
                        EN 13986
                     
                  
                  
                     
                        Med og uden fer og not6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Massive træplader
                     
                  
                  
                     
                        EN 13986
                     
                  
                  
                     
                        Med og uden fer og not6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Spånplade
                     
                  
                  
                     
                        EN 13986
                     
                  
                  
                     
                        Med fer og not8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        OSB-paneler
                     
                  
                  
                     
                        EN 13986
                     
                  
                  
                     
                        Med fer og not8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Krydsfiner
                     
                  
                  
                     
                        EN 13986
                     
                  
                  
                     
                        Med fer og not8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Massive træplader
                     
                  
                  
                     
                        EN 13986
                     
                  
                  
                     
                        Med fer og not8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Massive træplader
                     
                  
                  
                     
                        EN 13986
                     
                  
                  
                     
                        Med fer og not9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Massiv træbeklædning til indvendig og udvendig brug
                     
                  
                  
                     
                        EN 14915
                     
                  
                  
                     
                        Med fer og not10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        Massiv træbeklædning til indvendig og udvendig brug
                     
                  
                  
                     
                        EN 14915
                     
                  
                  
                     
                        Med fer og not10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Massiv træbeklædning til indvendig og udvendig brug
                     
                  
                  
                     
                        EN 14915
                     
                  
                  
                     
                        Med fer og not11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Klasse jf. beslutning 2000/367/EF.
            
            
               2)
                     Monteret direkte på alle typer underlag uden luftmellemrum.
            
            
               3)
                     Samlinger med ikke-afrundede kanter eller fer- og notprofil og med samme tykkelse som produktet og uden mellemrum.
            
            
               4)
                     K1 10 for underlag ≥ 300 kg/m3
            
            
               5)
                     Stiftlængde minimum 40 mm og maksimumsafstand 100 mm
            
            
               6)
                     Skruelængde minimum 30 mm og maksimumsafstand 200 mm
            
            
               7)
                     Skruelængde minimum 30 mm og maksimumsafstand 150 mm
            
            
               8)
                     Skruelængde minimum 50 mm og maksimumsafstand 200 mm
            
            
               9)
                     Skruelængde minimum 75 mm og maksimumsafstand 200 mm
            
            
               10)
                     Sømlængde minimum 60 mm og maksimumsafstand 600 mm
            
            
               11)
                     Sømlængde minimum 50 mm (i hvert lag) og maksimumsafstand 600 mm
            
            
               12)
                     De to lag er monteret vinkelret på hinanden i længderetningen.